Diari Oficial de la Generalitat Valenciana


Sumari del DOGV 5205, del 23-02-2006 (2006/1768)

ORDE de 12 de gener de 2006, de la Conselleria de Cultura, Educació i Esport, per la qual es desestima la sol·licitud d'autorització d'un centre docent estranger a Espanya, amb sistema educatiu d'Anglaterra i País de Gal·les, anomenat .Mar Azul., a Torrevieja (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1768


Data del document
:   12-01-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Torrevieja
    * ensenyament privat
    * centre d'ensenyament

ORDE de 12 de gener de 2006, de la Conselleria de Cultura, Educació i Esport, per la qual es desestima la sol·licitud d'autorització d'un centre docent estranger a Espanya, amb sistema educatiu d'Anglaterra i País de Gal·les, anomenat .Mar Azul., a Torrevieja (Alacant). [2006/X1768]  
L'expedient l'ha iniciat Rachel Anne Wells-Pestell, en sol·licitud d'autorització d'un centre docent estranger a Espanya, amb sistema educatiu d'Anglaterra i País de Gal·les, des del curs de Reception (4-5 anys d'edat) fins al Year 6 (10-11 anys d'edat), per a alumnat espanyol i estranger, anomenat .Mar Azul., situat al carrer Magallanes, bloc k, Urbanització Mar Blava, de Torrevieja (Alacant).  
Atés que l'article 6 del Reial Decret 806/1993, de 28 de maig, sobre règim de centres docents estrangers a Espanya (BOE de 23.06.93) exigeix que estos centres complisquen amb la normativa espanyola pel que fa a les condicions de seguretat i higiene, acústiques i d'habitabilitat i quant a les condicions arquitectòniques que possibiliten l'accés i circulació a l'alumnat amb problemes físics.  
Atés que la Unitat Tècnica de Construccions no informa favorablement sobre el compliment del mencionat article 6.  
Atés que l'article 12 del Reial Decret 806/1993, establix que el professorat que tinga a càrrec seu els ensenyaments de llengua i cultura espanyoles i de la llegua pròpia de la Comunitat haurà de reunir els requisits de titulació requerits per la legislació espanyola.  
Atés que segons informe de la Inspecció Educativa no es complixen els requisits de titulació exigits per la normativa vigent.  
Atés que la certificació presentada, expedida per la corresponent representació diplomàtica acreditada a Espanya, The Bristish Council, requerida en l'apartat b) de l'article 14 del Reial Decret 806/1993, es temporal i restringix la seua validesa al curs escolar 2004-2005, sense que el centre haja presentat nova certificació amb caràcter definitiu.  
Atés que en compliment de l'apartat 1 de l'article 15 del Reial Decret 806/1993, s'ha donat vista de l'expedient a l'interessat per tal que al·legue i presente els documents i justificacions que estime pertinents, no sent possible la realització del tràmit d'audiència per causes imputables a la interessada.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre d'Ordenació General del Sistema Educatiu (BOE de 04.10.90); el Reial Decret 806/1993, de 28 de maig (BOE de 23.06.93), sobre règim de centres docents estrangers a Espanya, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats, per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Únic  
Denegar l'autorització sol·licitada per Rachel Anne Wells-Pestell, per a l'obertura d'un centre docent estranger a Espanya, amb sistema educatiu d'Anglaterra i País de Gal·les, des del curs de Reception (4-5 anys d'edat) fins al Year 6 (10-11 anys d'edat), per a alumnat espanyol i estranger, anomenat .Mar Azul., situat al carrer Magallanes, bloc k, Urbanització Mar Blava, de Torrevieja (Alacant), ja que no compleix els requisits establerts als articles 6, 12 i 14 b) del Reial Decret 806/1993, de 28 de maig.  
Disposició addicional única  
La present orde desestimatòria s'inscriurà en el Registre de Centres Docents de la Comunitat Valenciana.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 12 de gener de 2006  
El conseller de Cultura, Educació i Esport,  
ALEJANDRO FONT DE MORA TURÓN